Ján Cuper

Doc. JUDr. **Ján Cuper**, CSc. (* 25. november 1946, Dubová – † 5. február 2025, Bratislava) bol slovenský advokát a politik, bývalý poslanec Snemovne národov Federálneho zhromaždenia ČSFR a Národnej rady Slovenskej republiky, dlhoročný člen strany HZDS.

## Akademická a vedecká činnosť
V roku 1975 absolvoval štúdium práva na Právnickej fakulty Univerzity Komenského v Bratislave, kde potom pôsobil ako docent na Katedre teórie práva a sociálnych vied až doku 2017. V minulosti taktiež pôsobil na Právnickej fakulte Univerzity Mateja Bela v Banskej Bystrici. Ján Cuper bol autorom viacerých vedeckých prác z oblasti právnej teórie. Medzi najznámejšie patria:
* Metodika výskumu – súčasť rozvoja metodológie vedy o štáte a práve. In: Právny obzor. Roč. 69, č. 10 (1986).
* Teleologické normy ako základ európskeho práva. In: Konsenzus v práve. Banská Bystrica: Belianum, 2013.
* Chápanie podstaty štátu v historickom vývojovom kontexte. In: Nové trendy v práve. Banská Bystrica : Belianum, 2016.

## Politická kariéra
Do politiky vstúpil po parlamentných voľbách v roku 1992, keď bol za Hnutie za demokratické Slovensko zvolený do slovenskej časti Snemovne národov. Vo Federálnom zhromaždení zotrval do zániku Česko-Slovenska v decembri 1992. Bol jedným z poslancov, ktorí vo federálnom parlamente hlasovali za zánik ČSFR.

V parlamentných voľbách v samostatnej Slovenskej republike v roku 1994 bol zvolený za poslanca Národnej rady Slovenskej republiky za Hnutie za demokratické Slovensko. Poslancom bol aj v ďalšom volebnom období v rokoch 19982002. Vo volebnom období 20022006 nastúpil na zaniknutý mandát poslanca Sergeja Kozlíka za ĽS-HZDS.

Až do vystúpenia zo strany bol predsedom bratislavskej krajskej organizácie ĽS-HZDS. Potvrdil ho v nej 6. marca 2006 krajský snem strany. Z ĽS-HZDS vystúpil 16. marca 2006, potom ako sa nedostal na kandidátku strany do júnových parlamentných volieb.

Bol známy ako obhajca Ivana Lexu.

## Kontroverzie
V novembri 2005 spôsobil v Modre pod vplyvom alkoholu dopravnú nehodu. Vzhľadom na poslaneckú imunitu nebol za skutok potrestaný a vodičský preukaz mu bol vrátený na druhý deň.

## Osobný život
Bol dvakrát ženatý so Svetlanou Ilavskou (* 1964). V októbri 2007 vystúpil spolu s horolezcom Miroslavom Belicom ako 14 337. človek na Kilimandžáro, najvyššiu horu Afriky. Zomrel 5. februára 2025 v Bratislave na Trhovisku Miletičova, keď odpadol počas príhovoru.

## Referencie

## Iné projekty

## Externé odkazy
* Ján Cuper na webe Národnej rady SR
* Zoznam diel Jána Cupera v súbornom katalógu Slovenskej národnej knižnice
* Spravodajstvo týkajúce sa Jána Cupera na portáli agentúry SITA

Kategória:Osobnosti z Dubovej (okres Svidník)
Kategória:Slovenskí právnici
Kategória:Slovenskí advokáti
Kategória:Slovenskí politici
Kategória:Politici ĽS-HZDS
Kategória:Poslanci česko-slovenského Federálneho zhromaždenia
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Slovenské osobnosti rusínskeho pôvodu
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Univerzite Mateja Bela v Banskej Bystrici
Kategória:Absolventi Právnickej fakulty Univerzity Komenského v Bratislave
Kategória:Laureáti Radu Andreja Hlinku I. triedy